**Bod č. 13**

**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 15. februára 2018

**Správa o kontrolnej činnosti   
hlavnej kontrolórky mesta Stupava za rok 2017**

|  |  |
| --- | --- |
| **Predkladateľka**:  Mgr. Margita Hricová, v.r.  hlavná kontrolórka  **Zodpovedná:**  Mgr. Margita Hricová, v.r.  hlavná kontrolórka  **Spracovateľka:**  Mgr. Margita Hricová, v.r.  hlavná kontrolórka | **Materiál obsahuje**:   1. návrh uznesenia 2. dôvodová správa 3. správa o kontrolnej činnosti hlavnej kontrolórky mesta Stupava za rok 2017 |

**Návrh uznesenia**

Mestské zastupiteľstvo po prerokovaní materiálu

**berie na vedomie**

Správu o kontrolnej činnosti hlavnej kontrolórky mesta Stupava za rok 2017.

**Dôvodová správa**

Správa o kontrolnej činnosti za rok 2017 je predložená v zmysle § 18f ods. 1 písm. e) zákona č. 369/1990 Zb. o obecnom zriadení v znení neskorších predpisov Mestskému zastupiteľstvu v Stupave, a to do 60 dní po uplynutí kalendárneho roku.

Kontrolná činnosť v roku 2017 bola vykonávaná na základe:

* plánu kontrolnej činnosti hlavnej kontrolórky na I. polrok 2017,
* na základe uznesenia MsZ zo dňa 15.12.2016 č. 186/2016, ktorým bolo uložené hlavnej kontrolórke mesta Stupava vykonať kontrolu účelnosti použitých verejných financií mesta Stupava na ekonomické a organizačné poradenstvo poskytované spoločnosťou Global Procurement, s.r.o.,
* na základe uznesenia MsZ zo dňa 23.03.2017 č. 60/2017 v bode B, ktorým bolo uložené hlavnej kontrolórke mesta Stupava vykonať kontrolu dodržiavania a uplatňovania zákona č. 211/2000 Z. z. o slobodnom prístupe k informáciám a súvisiacich všeobecne záväzných právnych predpisov upravujúcich kontrolovanú oblasť v podmienkach mesta Stupava za rok 2016 a
* plánu kontrolnej činnosti hlavnej kontrolórky na II. polrok 2017.

# Správa o kontrolnej činnosti hlavnej kontrolórky mesta Stupava za rok 2017

Kontrolná činnosť bola vykonávaná v rozsahu ustanovení § 18d zákona č. 369/1990 Zb. o obecnom zriadení a v súlade s § 18e cit. zákona, ktorý ustanovuje, že hlavný kontrolór pri výkone kontrolnej činnosti postupuje podľa pravidiel, ktoré ustanovuje zákon č. 357/2015 Z. z. o finančnej kontrole a audite a o zmene a doplnení niektorých zákonov. Ďalšie podrobnosti o pravidlách kontrolnej činnosti sú upravené v  Pravidlách kontrolnej činnosti hlavného kontrolóra mesta Stupava, ktoré boli schválené uznesením Mestského zastupiteľstva (ďalej len „MsZ“) v Stupave č. 53/2016 zo dňa 31.marca 2016.

**Úlohy podľa § 18f zákona č. 369/1990 Zb. o obecnom zriadení**:

* návrh plánu kontrolnej činnosti na I. polrok 2017 bol predložený na 17. zasadnutie MsZ v Stupave dňa 15.12.2016 a schválený uznesením č. 211/2016,
* návrh plánu kontrolnej činnosti na II. polrok 2017 bol predložený na 22. zasadnutie MsZ v Stupave dňa 22.06.2017 a schválený uznesením č. 179/2017,
* návrh plánu kontrolnej činnosti na I. polrok 2018 bol predložený na 26. zasadnutie MsZ v Stupave dňa 14.12.2017 a schválený uznesením č. 335/2017,
* odborné stanovisko k návrhu rozpočtu mesta Stupava, rozpočtových organizácií, príspevkových organizácií, vrátane programového rozpočtu na roky 2018-2020 bolo vypracované a predložené na 26. zasadnutie MsZ v Stupave dňa 14.12.2017,
* odborné stanovisko k návrhu záverečného účtu mesta Stupava za rok 2016 bolo vypracované a predložené na 22. zasadnutie MsZ v Stupave dňa 22.06.2017 a zobraté na vedomie uznesením č. 150/2017,
* Správa o kontrolnej činnosti za rok 2016 bola predložená na 19. zasadnutie MsZ v Stupave dňa 09.02.2017 a zobratá na vedomie uznesením č. 44/2017,
* Správy o výsledkoch kontrol boli predložené po ich ukončení priamo MsZ v Stupave,
* dve kontroly mimo plánu kontrolnej činnosti boli vykonané na požiadanie MsZ v Stupave (viď dôvodová správa),
* jedna kontrola mimo plánu kontrolnej činnosti na základe podnetu začatá v II. polroku 2017 prebieha aj v roku 2018,
* povinnosť sledovať počas rozpočtového roka stav a vývoj dlhu mesta podľa § 17 ods. 15 zákona č. 583/2004 Z.z o rozpočtových pravidlách územnej samosprávy a o zmene a doplnení niektorých zákonov bola splnená vykonávaním kontrol o stave a vývoji dlhu mesta Stupava počas roka 2017.

V súlade s § 18f ods. 1 písm. a) zákona o obecnom zriadení hlavný kontrolór vykonáva kontrolu v rozsahu ustanovení § 18d cit. zákona. Kontrola plnenia uznesení bola vykonávaná pravidelne pred každým zasadnutím MsZ hlavnou kontrolórkou mesta ako súčasť kontrolnej činnosti MsZ a následne bola predložená informácia o plnení uznesení MsZ v súlade s § 23 ods. 8 rokovacieho poriadku MsZ v Stupave, podľa ktorého *súčasťou kontrolnej činnosti mestského zastupiteľstva je aj kontrola plnenia uznesení mestského zastupiteľstva. Informáciu o plnení uznesení mestského zastupiteľstva predkladá mestskému zastupiteľstvu hlavný kontrolór mesta alebo prednosta mestského úradu, ak hlavný kontrolór nie je prítomný*.

**Zhrnutie Správ o výsledkoch kontrol predložených na jednotlivé zasadnutia MsZ v Stupave v roku 2017:**

1. Uznesením č. 102/2017 z 20. zasadnutia MsZ Stupava konaného dňa 23.marca 2017 bola vzatá na vedomie Správa o výsledku kontroly stavu a vývoja dlhu mesta Stupava podľa § 17 ods. 15 zákona č. 583/2004 Z. z. o rozpočtových pravidlách územnej samosprávy.

Zverejnená pod č. 1/2017.

Kontrolovaný subjekt: Mestský úrad Stupava.

Kontrolou neboli zistené nedostatky.

1. Uznesením č. 103/2017 z 20. zasadnutia MsZ Stupava konaného dňa 23. marca 2017 bola vzatá na vedomie Správa Správu o výsledku kontroly petícií za rok 2015 a 2016 a kontroly sťažností za rok 2016 podľa zákona č. 9/2010 Z. z. o sťažnostiach a podľa zákona č. 85/1990 Zb. o petičnom práve.

Zverejnená pod č. 2/2017.

Kontrolovaný subjekt: Mestský úrad Stupava.

Kontrolou boli zistené nedostatky, ku ktorým boli navrhnuté odporúčania a opatrenia. Povinná osoba podala námietky k nedostatkom, odporúčaniam i opatreniam, ktoré boli vyhodnotené ako neopodstatnené.

1. Uznesením č. 131/2017 z 21. zasadnutia MsZ Stupava konaného dňa 18. mája 2017 bola vzatá na vedomie Správa o výsledku kontroly hospodárenia v rozpočtovej organizácii mesta Stupava – MŠ Hviezdoslavova za rok 2015 podľa zákona č. 523/2004 Z. z. o rozpočtových pravidlách verejnej správy.

Zverejnená pod č. 3/2017.

Kontrolovaný subjekt: Materská škola Hviezdoslavova.

Kontrolou neboli zistené nedostatky.

1. Uznesením č. 131/2017 z 21. zasadnutia MsZ Stupava konaného dňa 18. mája 2017 bola vzatá na vedomie Správa o výsledku kontroly účelnosti použitých verejných financií mesta Stupava na ekonomické a organizačné poradenstvo poskytované spoločnosťou Global Procurement, s.r.o. za rok 2015, 2016 a 2017.

Zverejnená pod č. 4/2017.

Kontrolovaný subjekt: Mestský úrad Stupava.

Z kontroly bol vypracovaný návrh správy a bolo navrhnuté opatrenie, aby sa uzatvárali zmluvy, z ktorých vyplýva finančný záväzok pre mesto, až po vyčlenení výdavkov z rozpočtu na krytie týchto finančných záväzkov v súlade s § 12 ods. 2 zákona č. 583/2004 Z. z. o rozpočtových pravidlách územnej samosprávy. Povinná osoba podala čiastočne opodstatnené námietky a navrhnuté opatrenie bolo v Správe preklasifikované na odporúčanie.

1. Uznesením č. 131/2017 z 21. zasadnutia MsZ Stupava konaného dňa 18. mája 2017 bola vzatá na vedomie Správa o výsledku kontroly zmlúv o spolupráci so subjektami, ktoré vykonávajú podnikateľskú činnosť na území mesta Stupava.

Zverejnená pod č. 5/2017.

Kontrolovaný subjekt: Mestský úrad Stupava.

Kontrolou boli zistené nedostatky, ku ktorým boli navrhnuté odporúčania a opatrenia. Povinná osoba nenamietala na nedostatky, ale podala námietku k návrhu opatrenia, ktoré oprávnená osoba nakoniec preklasifikovala ako odporúčanie.

1. Uznesením č. 131/2017 z 21. zasadnutia MsZ Stupava konaného dňa 18. mája 2017 bola vzatá na vedomie Správa o výsledku kontroly hospodárenia v obchodnej spoločnosti Technické služby Stupava s.r.o. za rok 2016 a prvý štvrťrok 2017.

Zverejnená pod č. 6/2017.

Kontrolovaný subjekt: Technické služby Stupava, s.r.o.

Kontrola nemohla byť vykonaná úplne, nakoľko neboli oprávnenej osobe poskytnuté všetky vyžiadané doklady (zakladateľská listina s dodatkami, prílohy k nej, účtovná závierka k 31.12.2016, hlavná kniha a iné). Dôvodom bola žiadosť o odklad daňového priznania do 30.júna 2017 a vykonávaná kontrola Najvyšším kontrolným úradom SR, ktorej predmetom bolo nakladanie subjektov územnej samosprávy s majetkovými účasťami v obchodných spoločnostiach. Plánovaná kontrola však bola úplne vykonaná v II. polroku 2017 a výsledok so zistenými nedostatkami bude predložený MsZ-u v I. polroku 2018.

1. Uznesením č. 181/2017 z 22. zasadnutia MsZ Stupava konaného dňa 22. júna 2016 bola vzatá na vedomie Správa o výsledku kontroly dodržiavania a uplatňovania zákona č. 211/2000 Z. z. o slobodnom prístupe k informáciám a súvisiacich všeobecne záväzných právnych predpisov upravujúcich kontrolovanú oblasť v podmienkach mesta Stupava za rok 2016.

Zverejnená pod č. 7/2017.

Kontrolovaný subjekt: Mestský úrad Stupava.

Kontrolou boli zistené nedostatky, ku ktorým boli navrhnuté odporúčania a opatrenia. Povinná osoba podala námietku k jednému z viacerých nedostatkov, ktorá bola vyhodnotená ako opodstatnená, a tiež námietku k navrhnutému opatreniu, ktorá bola čiastočne opodstatnená.

1. Uznesením č. 244/2017 z 23. zasadnutia MsZ Stupava konaného dňa 21. septembra 2017 bola vzatá na vedomie Správa o výsledku kontrolyplnenia príjmov a čerpania výdavkov rozpočtu mesta Stupava za rok 2016 a k I.Q 2017.

Zverejnená pod č. 8/2017.

Kontrolovaný subjekt: Mestský úrad Stupava.

Kontrolou boli zistené nedostatky, ku ktorým boli navrhnuté opatrenia. Povinná osoba nemala žiadne námietky na kontrolné zistenia.

1. Uznesením č. 245/2017 z 23. zasadnutia MsZ Stupava konaného dňa 21. septembra 2017 bola vzatá na vedomie Správa o výsledku kontrolystavu a vývoja dlhu mesta Stupava k 30. júnu 2017 podľa § 17 ods. 15 zákona č. 583/2004 Z. z. o rozpočtových pravidlách územnej samosprávy.

Zverejnená pod č. 10/2017.

Kontrolovaný subjekt: Mestský úrad Stupava.

Kontrolou neboli zistené nedostatky.

1. Uznesením č. 246/2017 z 23. zasadnutia MsZ Stupava konaného dňa 21. septembra 2017 bola vzatá na vedomie Správa o výsledku kontroly zákonnosti a dodržiavania interných predpisov mesta Stupava podľa zákona č. 369/1990 Zb. o obecnom zriadení, zákona č. 9/2010 Z. z. o sťažnostiach a zákona č. 395/2002 Z. z. o archívoch a registratúrach a o doplnení niektorých zákonov.

Zverejnená pod č. 9/2017.

Kontrolovaný subjekt: Mestský úrad Stupava.

Kontrolou boli zistené nedostatky, ku ktorým boli navrhnuté odporúčania a opatrenia. Povinná osoba podala námietky k niektorým nedostatkom, ktoré boli vyhodnotené ako neopodstatnené.

1. Uznesením č. 305/2017 zo 24. zasadnutia MsZ Stupava konaného dňa 9. novembra 2017 bola vzatá na vedomie Správa o výsledku kontrolyhospodárenia v rozpočtovej organizácii mesta Stupava – MŠ Marcheggská za rok 2016 podľa zákona č. 523/2004 Z. z. o rozpočtových pravidlách verejnej správy.

Zverejnená pod č. 11/2017.

Kontrolovaný subjekt: Materská škola Marcheggská.

Kontrolou neboli zistené nedostatky.

Podrobné výsledky kontrolných akcií v podobe kontrolných zistení sú uvedené v Správach hlavnej kontrolórky o výsledku kontroly zverejnené na webovej stránke mesta Stupava. Súčasťou tejto správy nie je ani informácia o plnení opatrení, tá bude predmetom materiálu až po vykonanej kontrole plnenia prijatých opatrení pri jednotlivých podobných kontrolách.

**Iné činnosti:**

* pravidelná účasť na zasadnutiach MsR a MsZ v Stupave,
* účasť na zasadnutiach finančnej komisie,
* pravidelná účasť na zasadnutiach Dozornej rady TSS, s.r.o. a VaK, s.r.o.
* účasť na odbornej konferencii pre hlavných kontrolórov miestnej a regionálnej samosprávy v dňoch 03.-05. apríl 2017 a v dňoch 06.-08. novembra 2017 organizovanej Asociáciou vzdelávania samosprávy v spolupráci s Regionálnymi vzdelávacími centrami a Združením hlavných kontrolórov miest a obcí SR
* účasť na seminári pre hlavných kontrolórov k aktuálnym problémom kontrolnej činnosti dňa 25.05.2017 organizovanom Regionálnym vzdelávacím centrom v Rovinke,
* účasť na školení o správe registratúry a správe dokumentov v zmysle zákona   
  o e-Governmente (elektronické schránky) dňa 20.06.2017 organizovanom inštitútom vzdelávania Proeko, s.r.o.,
* zorganizovanie pracovného stretnutia Bratislavskej sekcie Združenia hlavných kontrolórov a Metropolitnej sekcie ZHK v Stupave dňa 08.09.2017,
* účasť na seminári o rozpočtových pravidlách v praxi z pohľadu audítora – dopad rozpočtovníctva na účtovníctvo dňa 11.09.2017 organizovanom Regionálnym vzdelávacím centrom v Senici.

**Záver:**

V rámci schváleného plánu kontrolnej činnosti na rok 2017 boli vykonané a ukončené takmer všetky naplánované kontroly okrem troch, pričom jedna bola presunutá a schválená v rámci návrhu plánu kontrolnej činnosti na I. polrok 2018, druhá kontrola u povinnej osoby TSS, s.r.o. bola začatá v auguste 2017 a ukončená predloženým návrhu správy 11. januára 2018, a tretia kontrola u povinnej osoby ZŠ kpt. J. Nálepku bola začatá v decembri 2017. V roku 2017 boli vykonané ďalšie 2 neplánované kontroly na základe uznesení MsZ a 1 neplánovaná kontrola na základe podnetu, o ktorej som sa dozvedela pri výkone svojej kontrolnej činnosti na Mestskom úrade Stupava - táto bola začatá v II. polroku 2017 a výsledok bude predložený po jej ukončení v I. polroku 2018.

Zisťovaním a analýzou skutočného stavu pri vykonávaných kontrolách, porovnávaním so stavom predpokladaným a prijatím opatrení na odstránenie zistených odchýlok môžem konštatovať, že kontroly mali zmysel minimálne z pohľadu zákonnosti, nakoľko po prijatí navrhovaných opatrení prišlo k náprave a k dôslednejšiemu dodržiavaniu zákonov.

V Stupave, dňa 6. februára 2018